tartuNLP/wikipedia-smugri-20251201 huggingface dataset:
Göttingenin runoilijaliitto

Göttingenin runoilijaliitto () oli vuosina 1772–1775 toiminut nuorten saksalaisten runoilijoitten ryhmä, joista monet opiskelivat Göttingenin yliopistossa. 1700-luvun Saksassa toiminut luontoa palvova kirjallisuusryhmä oli kallellaan Sturm und Drang -liikkeen suuntaan.
Göttingenin runoilijaliiton perustivat 12. syyskuuta 1772 Johann Heinrich Voß, Ludwig Christoph Heinrich Hölty, Johann Martin Miller, Gottlieb Dieterich von Miller, Johann Friedrich Hahn ja Johann Thomas Ludwig Wehrs Kerstlingeröderin niittyalueella Göttingenin metsässä lähellä Göttingenin yliopistokaupunkia. 
Perustajajäsenet olivat tavanneet osittain kirjoittamalla kirjallisuuslehti "Göttinger Musenalmanach"iin, jonka Heinrich Christian Boie perusti vuonna 1770, ja osittain yhteisten opintojensa kautta Göttingenin yliopistossa. Vuodesta 1772 lähtien "Musenalmanachista" tuli runoilijaliiton äänitorvi. Jäsenet olivat itse koonneet runojaan käsin kirjoitettuun, kaksiosaiseen "Bundesbuchiin". Tätä runokokoelmaa toimitettiin ja kommentoitiin ensimmäisen kerran täysin vasta vuonna 2006. ”"Bundesbuch"” tarjoaa täydellisen katsauksen runoilijaliiton piirin runouteen ja paljastaa jälleen palan 1700-luvun runouden historiaa.
Vaikka heidän luonto-innostuksensa, vastapainona valistuksen rationalismille, edustaa tiettyä yhteyttä Sturm und Drang -liikkeeseen, Göttingenin runoilijaliittoa ei voida tällä hetkellä luokitella selkeästi Sturm und Drangin tai valistuksen ajan kirjallisuuden sisälle. Kirjallisuudentutkijat ovat tästä eri mieltä.
Göttingeniläiset löysivät runoilija Friedrich Gottlieb Klopstockista isähahmon. Heidän kunnioituksensa häntä kohtaan samanaikaisesti etäännytti heidät runoilja ja prosaisti Christoph Martin Wielandista ja tämän ironisesta, harkitsevasta tyylistä. Klopstockin syntymäpäivänä 2. heinäkuuta 1773, jota runoilijaliiton jäsenet juhlivat laajasti, järjestettiin Wielandin teosten polttaminen. Myös Wielandin muotokuva heitettiin tuleen ja poltettiin "executio in effigie" eli "rangaistuksena kuvaa vastaan" ("[...] Jälkeenpäin [...] söimme, joimme punssia ja lopuksi poltimme Wielandin "Idrisin" ja hänen kuvansa.")
Nimi ""Hainbund" juontaa juurensa Klopstockin oodiin "Der Hügel und der Hain"" (Kukkula ja lehto). Toinen isähahmo, vaikkakaan ei liiton jäsen, oli Gottfried August Bürger. Bürger toimi oikeussihteerinä Altengleichenin hovissa Gelliehausenissa. Häntä ja Ludwig Höltyä pidetään myös saksalaisen taideballadin perustajina. Friedrich Klopstockia juhlittiin koko Göttingenissä vuonna 1774 liiton jäsenten toimesta. Vuonna 1775 runoilijaliitto hajosi, koska sen jäsenet suorittivat opintonsa loppuun yliopistossa ja lähtivät Göttingenistä.
Jäsenet.
He liittoutuivat vastustamaan Christoph Martin Wielandin edustamaa ranskalaista klassismia ja elvyttämään perisaksalaista, "teutonista" bardirunoutta ja kuntoa esikuvanaan Friedrich Gottlieb Klopstock. Heidän äänenkannattajansa oli vuonna 1770 perustettu "Göttinger Musenalmanach," jota toimittivat runoilija, kustantaja Heinrich Christian Boie (1744–1806) ja näytelmäkirjailija, lyyrikko Friedrich Wilhelm Gotter (1746–1797).
2 On

2 On on yhdysvaltalaisen laulajan-lauluntekijän Tinashen musiikkikappale, jolla vierailee myös yhdysvaltalaisräppäri Schoolboy Q. Sen julkaisi RCA Records Tinashen Aquarius-debyyttistudioalbumin ensimmäisenä singlenä 21. tammikuuta 2014. Kappaleen ovat sanoittaneet Tinashe, Schoolboy Q, Bobby Brackins, sekä sen tuottajat DJ Mustard, Jon Redwine ja Marley Waters. Kappale sisältää mukaelman jamaikalaisartistin Sean Paulin vuonna 2005 julkaisemasta kappaleesta "We Be Burnin’", jonka myötä kappaleen sanoittajiksi on kreditoitu myös Cezar Cunningham, Sean Paul, Steven Marsden, Delano Thomas, Michael Jarrett ja Craig Serani Marsh.
"2 On" on lajityypiltään elektro-R&amp;B kappale joka sisältää elementtejä myös trap-musiikista. Sanoiltaan kappale kertoo elämän täysillä elämisestä. Kappaleen musiikkivideon ohjasi Hannah Lux Davis ja se julkaistiin 24. maaliskuuta 2014. "2 On" oli kaupallisesti kohtalainen menestys, sen päästyä Yhdysvaltain Billboard Hot 100-listan sijalle 24., jonka lisäksi se pääsi singlelistan viidenkymmenen parhaan joukkoon Australiassa sekä viidenkymmenen soitetuimman joukkoon lukuisilla radiosoittolistoilla. Kappale on myynyt julkaisunsa jälkeen Australiassa ja Yhdysvalloissa platinaa.
Hannah Lux Davis

Hannah Lux Davis (s. 17. toukokuuta 1986 Bellevue, Washington, Yhdysvallat) on yhdysvaltalainen musiikkivideo-, mainos- ja elokuvaohjaaja. Hän on toteuttanut lukuisia musiikkivideo-ohjauksia muun muassa Ariana Grandelle, Demi Lovatolle, Nicki Minajille, Lil Waynelle, Paris Hiltonille ja Drakelle. Davis on saavuttanut urallaan muun muassa kaksi MTV Video Music Award-palkintoa sekä lukuisia ehdokkuuksia.
Davisillä on diagnosoitu exophoria, joka on vaikuttanut hänen kykyynsä lukea ja kirjoittaa. Hän on maininnut omien ohjauksien suurimmiksi vaikuttajiksi Floria Sigismondin ja Sophie Mullerin.
Sofus Høgsbro

Sofus Magdalus Høgsbro (1822–1902) oli tanskalainen toimittaja ja poliitikko. Hän valmistui teologian kandidaatiksi 1848. Hän sai nuorena herätteitä grundtvigilaisuudesta. Hän oli 1850–1862 Røddingin kansanopiston johtaja, 1858—1864 ja 1865—1902 folketingetin jäsen ja 1887–1901 puheenjohtaja sekä 1872–1893 valtionreviisori. Hän toimitti 1865–1883 viikkolehteä "Dansk folketidende", joka levitti poliittista valistusta maalaisväestön keskuuteen. Høgsbro oli aikanaan vasemmiston maltillisimpia, kokeneimpia ja vaikutusvaltaisimpia johtajia. Hänen kuolemansa jälkeen julkaistiin hänen muistelmansa "Mit forhold til Grundtvig, Tscherning og Monrad" (1902).
Høgsbron poika oli poliitikko Svend Høgsbro (1855–1910).
No Drama

No Drama on yhdysvaltalaisen laulajan Tinashen musiikkikappale, jolla vierailee myös yhdysvaltalaisräppäri Offset. Sen julkaisi RCA Records Tinashen kolmannen, Joyride-studioalbumin johdantosinglenä 18. tammikuuta 2018. Kappaleen ovat sanoittaneet Tinashe, Offset, Starrah sekä sen tuottaja Stargate. Sanoiltaan kappale kertoo artistin halusta vältellä ylimääräistä draamaa. Kappaleen musiikkivideon ohjasi Sasha Samsonova ja se julkaistiin singlen julkaisupäivänä.
"No Drama" oli kaupallisesti huono menestys, sen jäätyä vallan pois singlelistoilta. Kappale saavutti kuitenkin nousussa olevien kappaleiden listoilla kohtalaista suosiota, sen päästyä sellaisten listojen viidenkymmenen parhaan joukkoon Belgiassa (Flanderi), Uudessa-Seelannissa ja Yhdysvalloissa. Tinashe on esittänyt kappaleen livenä muun muassa Good Morning Americassa 6. huhtikuuta ja Tonight Showssa 12. huhtikuuta 2018.
Pakistan International Airlinesin lento 8303

Pakistan International Airlinesin lento 8303 oli Pakistan International Airlinesin reittilento Lahoresta Karachiin. 22. toukokuuta 2020 reittiä lentänyt Airbus A320 syöksyi maahan lähellä Modelissa, lähellä Karachia. Lennon kyydissä oli 91 matkustajaa ja 8 miehistön jäsentä. Onnettomuudessa kuoli 97 ihmistä ja 2 ihmistä loukkaantui. Lisäksi maaperällä 8 ihmistä sai vammoja.
Onnettomuuden kulku.
Lento lähti Lahoresta noin klo 13:00 ja noin 90 minuutin lennon jälkeen klo 14:45 (09:45 UTC) lento syöksyi maahan tiheästi asutulle asuinalueelle noin 3 kilometrin päässä Jinnahin kansainvälisestä lentoasemasta. Ennen maahansyöksyä kone oli yrittänyt 2-3 kertaa laskeutumista. Silminnäkijähavaintojen mukaan lentokone oli tulessa vain hetkiä ennen kuin se syöksyi talojen päälle. Onnettomuus aiheutti rakennuksiin vaurioita ja jotkin niistä syttyivät palamaan. Turma taltioitui valvontakameraan.
Lush Life (Zara Larssonin kappale)

Lush Life on ruotsalaisen laulajan Zara Larssonin musiikkikappale. Se julkaistiin hänen toisen, So Good-studioalbumin johdantosinglenä Ruotsissa 5. kesäkuuta ja muualla maailmassa 9. kesäkuuta 2015. Kappaleen ovat kirjoittaneet Emanuel Abrahamsson, Marcus Sepehrmanesh, Linnea Södahl, Fridolin Walcher, Christoph Bauss ja Iman Conta Hultén. Kappaleen tuotannosta vastasivat puolestaan Freedo sekä Shuko. Kappaleelle on toteutettu kolme erilaista musiikkivideota. Niistä ensimmäisen ohjasi Måns Nyman ja sillä nähdään Larsson tanssimassa valkoisella taustalla. Toinen video on uudelleeneditoitu versio alkuperäisestä, jossa on tällä kertaa värit ja se on suunnattu kansainvälisille markkinoille. Kolmas video on puolestaan Yhdysvaltain markkinoille suunnattu Mary Clertén ohjaama versio, joka julkaistiin 5. heinäkuuta 2016. Tällä versiolla nähdään Larsson tanssimassa pastellisävyisillä taustoilla.
"Lush Life" oli kaupallisesti kansainvälinen menestys, sen päästyä singlelistan viiden parhaan joukkoon Alankomaissa, Australiassa, Belgiassa (Flanderi), Irlannissa, Isossa-Britanniassa, Israelissa, Itävallassa, Luxemburgissa, Norjassa, Ruotsissa, Saksassa, Skotlannissa, Slovakiassa, Sveitsissä, Tanskassa ja Unkarissa. Lisäksi se pääsi kymmenen parhaan joukkoon Espanjassa, Suomessa, Tšekissä ja Uudessa-Seelannissa. Kappale on mukana myös tanssipelin "Just Dance 2019" lisämateriaalipainoksessa nimeltään "Just Dance Unlimited".
No Broken Hearts

No Broken Hearts on yhdysvaltalaisen laulajan-lauluntekijän Bebe Rexhan musiikkikappale, jolla vierailee myös yhdysvaltalaisräppäri Nicki Minaj. Sen julkaisivat Warner Records ja Island Records digitaalisesti ladattavana singlenä 16. maaliskuuta 2016. Kappaleen ovat sanoittaneet Rexha, Minaj, Koko LaRoo, Kgaugelo Nalane sekä Jacob Kasher Hindlin ja sen tuottivat The Invisible Men sekä Saltwives. Kappaleen musiikkivideon ohjasi Dave Meyers ja se julkaistiin 7. huhtikuuta 2016.
"No Broken Hearts" oli kaupallisesti huono menestys, sen päästyä singlelistalle ainoastaan Saksassa. Artistien kotimaassa Yhdysvalloissa kappaleen paras saavutus oli Billboardin Mainstream Top 40-listan sija 30. Rexha on esittänyt kappaleen livenä muun muassa Jimmy Kimmel Livessä 6. toukokuuta ja The Late Late Show with James Cordenissa 16. kesäkuuta 2016.
Kultabromidi

Kultabromidi (AuBr3) on kulta- ja bromidi-ionien muodostama epäorgaaninen ioniyhdiste. Yhdistettä voidaan käyttää katalyyttinä orgaanisen kemian synteeseissä ja reagenssina analyyttisessä kemiassa.
Ominaisuudet, valmistus ja käyttö.
Huoneenlämpötilassa kultabromidi on ruskehtavan punaista, lähes mustaa, kiteistä ainetta. Kiinteänä se on rakenteeltaan dimeeri Au2Br6 ja sen alkeiskoppi on monokliininen. Yhdiste liukenee veteen ja etanoliin. Kultabromidi muistuttaa kemiallisilta ominaisuuksiltaan kulta(III)kloridia ja sen muodostaa esimerkiksi bromidi-ionien kanssa kompleksisen tetrabromoauraatti(III)ionin ([AuBr4]-).
Kultabromidia valmistetaan alkuaineistaan kullasta ja bromista kuumentamalla. 
2 Au + 3 Br2 → 2 AuBr3
Kultabromidia käytetään katalyyttinä orgaanisen kemian synteeseissä esimerkiksi hydrolyyseissä, kuten Nef-reaktiossa ja sykloadditioissa. Analyyttisessä kemiassa sitä voidaan käyttää alkaloidien tunnistamiseen.
In the Name of Love (Martin Garrixin ja Bebe Rexhan kappale)

In the Name of Love on alankomaalaisen DJ-tuottajan Martin Garrixin sekä yhdysvaltalaisen laulajan-lauluntekijän Bebe Rexhan musiikkikappale. Sen julkaisivat STMPD RCRDS, Epic Records ja Sony Music Entertainment digitaalisesti ladattavana singlenä 29. heinäkuuta 2016. Kappaleen ovat sanoittaneet Garrix, Rexha, Matthew Radosevich, Ruth-Anne Cunningham, Stephen Philibin, Ilsey Juber ja Yael Nahar, joista Garrix ja Radosevich myös tuottivat sen Steve Jamesin sekä Simon Saysin kanssa. Kappaleen musiikkivideon ohjasi Emil Nava ja se julkaistiin Apple Musicissa 9. elokuuta ja YouTubessa 23. elokuuta 2016.
"In the Name of Love" oli kaupallisesti kansainvälinen menestys, sen päästyä singlelistan viiden parhaan joukkoon Alankomaissa ja Norjassa sekä kymmenen parhaan joukkoon neljässätoista muussa valtiossa kuten Australiassa, Irlannissa, Portugalissa, Ruotsissa, Suomessa ja Sveitsissä. Kappale myi parhaimmillaan nelinkertaista platinaa Italiassa, Meksikossa, Puolassa ja Ruotsissa.
Kreikan juutalaiset

Kreikan juutalaiset ovat kreikkalaisia, jotka ovat etnisesti juutalaisia tai juutalaisuuteen kääntyneitä. Kreikan alueella on asunut juutalaisia ainakin 300-luvulta eaa. lähtien. Kreikassa on muodostunut muista juutalaisryhmistä erottuva romaniot-diasporayhteisö omalaatuisine traditioineen. Romaniottien perinteinen kieli on jevani.
Kreikan juutalaiset alkoivat käyttämään itsestään Rooman valtakuntaan viittaavaa romaniot-termiä 300–900-lukujen välisenä aikana. Sefardijuutalaisista tuli huomattava juutalaisyhteisö romaniottien ohelle Kreikassa, kun heidät karkotettiin Iberian niemimaalta 1490-luvulla. Suuri osa romaniot-juutalaisista sulautui sefardijuutalaisiin, jotka lopulta muodostuivat romaniotteja suuremmaksi ryhmäksi Kreikassa. Yli 80 % Kreikan juutalaista kuoli holokaustissa, mikä johti myös yhä useampien jäljelle jääneiden romaniottien liittymiseen sefardiyhteisöön. Nykyisin romaniot-kulttuuria ylläpitäviä on pieni määrä ja sen säilymistä pidetään epävarmana.
No (kappale)

No on yhdysvaltalaisen laulajan-lauluntekijän Meghan Trainorin musiikkikappale. Sen julkaisi Epic Records hänen toisen, Thank You-studioalbumin johdantosinglenä 4. maaliskuuta 2016. Kappaleen ovat sanoittaneet Trainor, Ricky Reed, ja Jacob Kasher Hindlin, joista Reed myös tuotti sen. Kappaleen musiikkivideon ohjasi Fatima Robinson ja se julkaistiin YouTubessa 21. maaliskuuta 2016. Video kuvattiin singlen julkaisupäivänä.
"No" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Espanjassa, Israelissa, Itävallassa, Kanadassa, Latviassa, Skotlannissa ja Yhdysvalloissa sekä kahdenkymmenen parhaan joukkoon Argentiinassa, Irlannissa, Isossa-Britanniassa, Saksassa, Slovakiassa, Tšekissä, Unkarissa ja Uudessa-Seelannissa. Lisäksi se on myynyt Puolassa sekä Yhdysvalloissa kaksinkertaista ja Australiassa sekä Kanadassa jopa kolminkertaista platinaa.
Trainor on esittänyt kappaleen livenä lukuisissa ohjelmissa kuten kolmannessa iHeartRadio Music Awardsissa, The Graham Norton Showssa, The Ellen DeGeneres Showssa ja vuoden 2016 Billboard Music Awardsissa. Lisäksi hän on esittänyt kappaleen oman The Untouchable Tour-kiertueen keikoilla vuoden 2016 aikana.
Me Too (kappale)

Me Too on yhdysvaltalaisen laulajan-lauluntekijän Meghan Trainorin musiikkikappale. Sen julkaisi Epic Records hänen toisen, Thank You-studioalbumin toisena singlenä 5. toukokuuta 2016. Kappaleen ovat sanoittaneet Trainor, Ricky Reed, Jacob Kasher Hindlin, Jason Desrouleaux ja Peter Svensson, joista Reed myös tuotti sen. "Me Too" on lajityypiltään elektro ja R&amp;B-kappale, joka kertoo itserakkaudesta sekä omatunnon kohentamisesta ja kehottaa kuuntelijoita olemaan vielä itsevarmempia omasta itsestään. Kappale sai musiikkikriitikoilta vaihtelevia vastaanottoja ristiriitaisista negatiivisiin, joidenkin kriitikoiden moittiessa Trainoriä leveilystä. Kappaleen musiikkivideon ohjasi Hannah Lux Davis ja se julkaistiin vevo-kanavalla 9. toukokuuta 2016. Video kuitenkin jouduttiin poistamaan ja uudelleenkäsittelemään Trainorin pyynnöstä saman päivän aikana, hänen koettua tulleensa nolatuksi videolla ilmaantuneen hänen vartaloon kohdistetun digitaalisen manipulaation takia. Video uudelleenjulkaistiin seuraavana päivänä.
"Me Too" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Guatemalassa ja Kanadassa sekä kahdenkymmenen parhaan joukkoon Meksikossa ja Yhdysvalloissa. Lisäksi se on myynyt Yhdysvalloissa kolminkertaista ja Australiassa sekä Kanadassa nelinkertaista platinaa. Trainor on esittänyt kappaleen livenä muun muassa The Tonight Show Starring Jimmy Fallonissa, Good Morning Americassa ja The Today Showssa.
Helleeniset kielet

Helleeniset kielet on indoeurooppalaiseen kielikuntaan kuuluva kieliryhmä. Helleenisiin kieliin kuuluu reilun 13 miljoonan ihmisen puhuma nykykreikka murteineen ja tsakonian kieli sekä kreikan varhaisemmat vaiheet (muinaiskreikka). 1000-luvulla eaa. puhutun muinaismakedonian suhde helleenisiin kieliin on kiistelty. 
Historia.
Kieliryhmän kantakielen kantahelleenin arvellaan eronneen indoeurooppalaisesta kantakielestä noin 3 000 – 2 000 eaa. yhdessä armenialaisten ja indoarjalaisten kielten kanssa, joista kantahelleeni erosi hieman myöhemmin. Helleeniset kielet kehittyivät Välimeren ympäristössä Kreikassa, Italiassa ja lähisaarilla.
Levinneisyys.
Maailmassa on noin 13 miljoonaa kreikan kielen puhujaa. Heistä noin 10,7 miljoonaa Kreikassa ja noin 1,1 miljoonaa Kyproksella. Kreikka on virallinen kieli Kreikassa ja Kyproksella. Lisäksi kreikkaa puhutaan jonkin verran muun muassa Albaniassa (noin 15 000 puhujaa) ja muissa Balkanin maissa, Italiassa, Turkissa. Israelissa, Armeniassa ja Georgiassa sekä kreikkalaisissa maahanmuuttajayhteisöissä Yhdysvalloissa, Australiassa ja muissa maissa. Kreikka on myös yksi Euroopan unionin virallisista kielistä. Tsakonian kieltä puhuu äidinkielenään vajaa kaksituhatta ihmistä Kreikassa Peloponnesoksen alueella.
Luokittelu.
Helleenisten kielten sukupuu.
kantahelleeni
1. alkukreikka
1. doori (länsiryhmä)
1. doorilainen murre
1. tsakonian kieli
2. lounaiset muinaiskreikan murteet
3. Akhaian doorilainen murre
2. mykeneläinen kreikka
1. Attikan murre (itäryhmä)
1. klassinen kreikka
1. koinee-kreikka
1. Bysantin kreikka
1. nykykreikka
* "ks. Nykykreikan murteet"
2. joonialainen murre (itäryhmä)
1. homeerinen kreikka (eeppinen kreikka) 
3. akhaialainen murre (keskiryhmä)
1. Arkadian murre
2. Antiikin Kyproksen murre
3. aiolialainen murre (keskiryhmä)
1. Boiotian murteet
2. Thessalian murteet
3. Egean murteet
2. muinaismakedonia
Mette Frederiksenin I hallitus

Mette Frederiksenin hallitus oli Tanskan kuningaskunnan 78. hallitus. Frederiksenin hallitus aloitti toimintansa 27. kesäkuuta 2019, kevään 2019 kansankäräjävaalien jälkeen. Frederiksenin hallitus oli vähemmistöhallitus, joka koostui ainoastaan sosiaalidemokraateista.
Luettelo ministereistä.
Hallituksen jäsenet:
Aristias

Aristias () oli antiikin kreikkalainen tragediakirjailija. Hän oli Pratinaan poika ja tunnettiin tämän tavoin erityisesti satyyrinäytelmistään.
Aristias mainitaan Sofokleen elämäkerrassa yhtenä niistä näytelmäkirjailijoista, joita vastaan tämä kilpaili. Aristiaan ja hänen isänsä satyyrinäytelmiä pidettiin toiseksi parhaina heti Aiskhyloksen jälkeen. Pausanias kertoo nähneensä Aristiaan haudan Fleiuksessa.
Aristiaan näytelmistä tunnetaan nimiltä seuraavat:
Ariston (tragediakirjailija)

Ariston (, 400/300-luku eaa.) oli antiikin kreikkalainen tragediakirjailija, joka oli kotoisin Ateenasta. Hän oli tragediakirjailija Sofokleen poika.
Aristonin äiti oli Theoris Sikyonlainen. Tämän vuoksi hän ei ollut Sofokleen laillinen poika eikä oikeutettu perimykseen. Tämä aiheutti sukuriitaa hänen velipuolensa Iofonin kanssa. Aristonin poika oli Sofokles nuorempi, joka kirjoitti tragedioita isoisänsä tavoin.
Aristonia itseäänkin pidetään yleensä tragediakirjailijana, koska tämänniminen henkilö mainitaan tragediakirjailijoiden joukossa. Tarkkaan ottaen ei ole kuitenkaan täyttä varmuutta, että kyseessä on sama henkilö.
Iofon (tragediakirjailija)

Iofon (, ; toimi n. 428–405 eaa.) oli antiikin kreikkalainen tragediakirjailija, joka oli kotoisin Ateenasta. Hän oli tragediakirjailija Sofokleen poika.
Elämä.
Iofon oli Sofokleen laillinen poika, päin vastoin kuin velipuolensa Ariston. Hänen äitinsä oli Nikostrate. Iofon esitti tragedioita jo isänsä eläessä, ja heidän kerrotaan myös kilpailleen näytelmäkilpailuissa toisiaan vastaan. Vuonna 428 eaa. Iofon sai toisen palkinnon kilpailussa Euripidesta ja Ionia vastaan. Hän toimi ainakin vielä vuonna 405 eaa., mikä tulee ilmi tuona vuonna esitetystä Aristofaneen "Sammakoista". Aristofanes sanoo Iofonia ainoaksi hyväksi jäljellä olevaksi tragediakirjailijaksi, mutta esittää epäilyksen, onnistuuko tämä säilyttämään maineensa ilman hieman aiemmin kuolleen isänsä apua. Tämä voi tarkoittaa sitä, että Sofokles auttoi Iofonin näytelmien kirjoittamisessa, tai Iofon esitti isänsä kirjoittamia näytelmiä postuumisti.
Iofonin ja Sofokleen välille syntyi perimysriitaa ilmeisesti, koska Iofon pelkäsi isänsä periyttävän omaisuuttaan Aristonin pojalle Sofokles nuoremmalle, johon tämä oli hyvin kiintynyt. Iofon kuitenkin hävisi asiasta nostamansa oikeusjutun (aiheesta enemmän artikkelissa Sofokles). Sofokleen kerrotaan antaneen pojalleen anteeksi, ja tämän puolestaan asettaneen isänsä haudalle piirtokirjoituksen, joka viittasi "Oidipukseen Kolonoksessa".
Näytelmät.
Iofonin nimiin laitettiin 50 näytelmää. Niistä on säilynyt vain vähäisiä katkelmia. Näytelmistä tiedetään nimeltä seuraavat:
Iofon

Iofon (, ) voi viitata seuraaviin:
Sofokles (täsmennyssivu)

Sofokles (, ) voi viitata seuraaviin:
Sofokles nuorempi

Sofokles nuorempi (, , 400/300-luku eaa.) oli antiikin kreikkalainen tragediakirjailija, joka oli kotoisin Ateenasta. Hän oli tunnetumman Sofokleen pojanpoika.
Sofokles nuoremman isä oli vanhemman Sofokleen poika Ariston, joka oli myös tragediakirjailija. Vanhempi Sofokles oli selvästi kiintynyt samannimiseen pojanpoikaansa ja opetti tälle tragedian kirjoittamisen taitoa. Kiintymys aiheutti myös sukukateutta hänen poikiensa välillä, sillä Ariston ei ollut Sofokleen lainmukainen perijä toisen pojan Iofonin tapaan. Sofokles nuoremman elinvuosia ei tiedetä tarkasti, mutta hänen arvellaan olleen alle 20-vuotias Sofokleen kuollessa vuonna 406 eaa. Hän aloitti omien tragedioidensa esittämisen vasta kymmenen vuotta myöhemmin vuonna 396 eaa.
Sofokles nuorempi esitti myös isoisänsä tragedioita. Ensimmäisenä hän esitytti postuumisti Sofokleen viimeisen näytelmän "Oidipus Kolonoksessa" vuonna 401 eaa. Näytelmiä arvellaan olleen muitakin. Eri lähteissä on eri tietoja hänen näytelmiensä ja voittojensa lukumäärästä. Näytelmiä oli noin 40 ja voittoja joko 7, 11 tai 12. Näytelmien sisällöstä ei tiedetä juuri mitään. Klemens Aleksandrialainen mainitsee hänen sanoneen kolmessakin näytelmässään, että Dioskuurit olivat vain ihmisiä. Osa nuoremman Sofokleen näytelmistä päätyi ilmeisesti sekaannuksen vuoksi epäperäisiksi vanhemman Sofokleen näytelmien luetteloihin.
"Sudan" mukaan Sofokles nuorempi kirjoitti myös elegioita.
Sofokles nuorin

Sofokles nuorin (, ) oli antiikin kreikkalainen tragediakirjailija sekä lyyristä runoutta kirjoittanut runoilija.
Kyseinen Sofokles tunnetaan "Sudasta" sekä yhdestä Orkhomenoksesta löydetystä piirtokirjoituksesta. Hän eli myöhemmin kuin tunnetummat Sofokles ja Sofokles nuorempi, mutta tarkempaa ajoitusta ei tunneta. Tämän Sofokleen nimiin laitettiin 15 näytelmää.
Susarion

Susarion ( tai "Sousariōn"; toimi n. 580–564 eaa.) oli antiikin kreikkalainen komediakirjailija, jota pidetään niin kutsutun vanhan komedian perustajana.
Elämä.
Susarionin sanotaan olleen Filinoksen poika ja kotoisin Tripodiskoksesta Megariin alueelta. Sieltä hän muutti Ateenan kaupunkivaltion alueelle Attikaan Ikarionin demokseen, joka tunnettiin Dionysoksen kultistaan. Tämä selittää sen, miksi ateenalaisten lisäksi myös megaralaiset katsoivat keksineensä komedian.
Ennen Susarionin aikaa Ikarionissa ja muissa Attikan demoksissa oli mitä ilmeisimmin harrastettu pilanäytelmiä, jotka liittyivät Dionysokselle omistettuihin juhliin. Susarion oli ensimmäinen, joka kehitti näistä määrämuotoisempia komediaesityksiä, ja näin häntä voidaan pitää komedian varsinaisena perustajana. Megaralainen komedia vaikuttaa kukoistaneen noin 45. tai 46. olympiadista lähtien eli noin vuodesta 600 eaa. eteenpäin. Susarion toi sen Attikaan arviolta noin 50. ja 54. olympiadien välillä eli noin 580–564 eaa.
Näytelmät.
Varhainen attikalainen komedia säilytti megaralaisen komedian karkean ja purevan henkilökohtaisuuksiinkin menevän pilkanteon, joskin kehitti sitä jonkin verran hienostuneemmaksi. Komediaesityksiä voidaan ensimmäistä kertaa alkaa kutsua näytelmiksi, siinä missä ne olivat aiemmin olleet jonkinlaisia ex tempore -esityksiä. Kehittynyt suunnitelmallisuus näkyy muun muassa runomittojen käyttöönotossa. Tämän ei kuitenkaan tarvitse tarkoittaa sitä, että näytelmiä olisi vielä tässä vaiheessa kirjoitettu ylös, ja todennäköisesti asia onkin päinvastoin.
Näytelmien ainoa esittäjä oli tässä vaiheessa kuoro. Komedioissa ei vielä oleteta olleen kovin erityisiä juonia, sillä Aristoteleen mukaan niitä olisi kehittänyt attikalaisessa komediassa ensimmäisenä Krates. Susarionin näytelmien aiheista ja sisällöstä ei tiedetä mitään.
Myöhempi kehitys.
Attikalaisen komedian juurtumisessa ja kehityksessä kesti Susarionin jälkeen vielä pitkään. Vasta 400-luvun eaa. alkupuolella sen edustajina tunnetaan Euetes, Euksenides ja Myllos, jotka toimivat samoihin aikoihin kun Epikharmos kehitti doorilaista komediaa Sisiliassa.
Thespis

Thespis (; toimi n. 536 eaa.) oli antiikin kreikkalainen kuoronjohtaja, jota pidetään kreikkalaisen tragedian alullepanijana, vaikkakin hänen todellisesta roolistaan tiedetään vain vähän.
Elämä ja ura.
Thespis oli kotoisin Ateenan kaupunkivaltioon kuuluneesta Attikan Ikarionin demoksesta. Hän vaikutti tyranni Peisistratoksen loppuvuosina noin vuonna 536 eaa. Thespis toimi dithyrambisten kuorojen johtajana ja kouluttajana, ja kehitti niiden esityksiä tehden niihin joitakin uudistuksia. Muutoin hänen elämästään ei tiedetä juuri mitään.
Tragedian synty.
Aiemmin kuoronjohtaja (), joka kertoi Dionysoksen seikkailuista, oli puhutellut välillä kuoroa (), joka oli puolestaan vastannut kuoronjohtajalle. Thespis asetti erillisen henkilön kuoronjohtajan kanssa käytävää dialogia varten. Koska tämän tehtävänä oli vastailla kuoronjohtajalle, hänestä käytettiin nimitystä ”vastaaja” (), mikä kehittyi myöhemmin tarkoittamaan näyttelijää.
Tämä oli eräs askel kohti näytelmien syntyä, mutta ei ole varmuutta siitä, kuinka pitkälle kehitys vielä tässä vaiheessa meni. Jos kuoronjohtaja toimi käytännössä toisena näyttelijänä, Thespistä voisi pitää jo varsinaisten näytelmien perustajana. Jos dialogi sen sijaan säilyi edelleen suhteellisen vähäisessä osassa ja koko esitys oli edelleen enimmäkseen lyyrinen, silloin Thespiksen voidaan nähdä lähinnä muuttaneen perinteistä muotoa jonkin verran, vaikkakin hedelmällisellä tavalla sen myöhemmän kehityksen kannalta. Jälkimmäistä on pidetty todennäköisempänä.
Myös antiikin ajalla näkemykset olivat jakaantuneet: jotkut pitivät Thespistä ensimmäisenä tragediarunoilijana tai tragedian isänä, toiset taas aiemman sikyonilaisen perinteen kehittäjänä. Koska hänen todellisista teoistaan tiedetään vain vähän, tragedian varsinaisena perustajana voidaan pitää myöhemmin vaikuttanutta Aiskhylosta.
Horatius on levittänyt nykyisin väärinkäsityksenä pidettyä ajatusta, jonka mukaan Thespis olisi kierrellyt eri puolilla seurueineen ja pitänyt esityksiä vaunuista. Tämä ajatus saattaa perustua kuitenkin ennemmin Eleusiin mysteereiden kulkueeseen liittyneeseen pilailuun.
Näytelmät?
Thespiksen nimiin on laitettu seuraavat näytelmät:
Usein niitä on kuitenkin pidetty epäperäisinä ja myöhempien kirjailijoiden hänen nimiinsä laittamina. Tällaisen mainitsee jo Diogenes Laertios, joka sanoo filosofi Herakleides Pontoslaisen sepittäneen tragedioita ja merkinneen ne Thespiksen nimiin. Thespiksen näytelmien katkelmiksi väitettyjä säkeitä on säilynyt muun muassa Plutarkhoksella, Klemens Aleksandrialaisella ja Julius Polluxilla.
San Marinon ritarikunta

San Marinon ritarikunta, virallisesti San Marinon siviili- ja sotilasmeriittien ritarikunta () on San Marinon tasavallan korkein ja arvostetuin ritarikunta, joka on perustettu 13. elokuuta 1859.
Ritarikunnan jäsenet hyväksyy San Marinon suur- ja yleisneuvosto. Vuoteen 1984 asti ritarikunnan jäsenyys johti myös aatelisarvoon, mutta tästä on sittemmin luovuttu. Perusteiksi jäsenyydelle ovat mm. poikkeuksellinen palvelus tasavallan hyväksi niin sotilas- kuin siviilihenkilöille sekä saavutukset humanistisella, taiteellisella, poliittisella ja tieteellisellä alalla.
Ritarikunnan kunnianauha on valkoinen ja siinä on neljä sinistä raitaa. Tasoja ritarikunnassa on yhteensä viisi:
Lisäksi ritarikuntaan kuuluu kolme mitalia (pronssinen, hopeinen ja kultainen).
Ritarikunnan motto on "jätän teidät vapaiksi molemmista miehistä ()".
Lahnaniemen koulu

Lahnaniemen koulu on eteläsavolaisen Hirvensalmen kunnan kaakkoisosassa sijaitsevassa Lahnaniemen kylässä toimiva suomenkielinen alakoulu (luokka-asteet e.-6). 
Vuonna 2018 (2016) koulua kävi yhteensä 24 (19) peruskoululaista. Tämän lisäksi koulussa opiskelee noin viisi esikoululaista, joten syksyllä 2019 oppilasmäärä oli eskarilaiset mukaan luettuna 32. Seuraavaksi lukuvuodeksi oppilasmäärän ennakoitiin hieman kasvavan.
Sucker for Pain

Sucker for Pain on yhdysvaltalaisräppärien Lil Waynen, Wiz Khalifan, Logicin, Ty Dolla Signin sekä yhdysvaltalaisyhtye Imagine Dragonsin musiikkikappale, jolla vierailee myös yhdysvaltalaisyhtye X Ambassadors. Sen julkaisi Atlantic Records elokuvan Suicide Squad soundtrack-albumin toisena singlenä 24. kesäkuuta 2016. Kappaleen ovat sanoittaneet Wayne, Khalifa, Dan Reynolds, Daniel Platzman, Wayne Sermon, Benjamin McKee, Logic, Ty Dolla Sign, X Ambassadors, sekä sen tuottaja Alex da Kid. Kappaleen musiikkivideo julkaistiin singlen julkaisupäivänä.
"Sucker for Pain" sai positiivisen vastaanoton musiikkikriitikoilta, jotka kehuivat sen rytmiä ja biittejä. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon Libanonissa, Norjassa, Portugalissa, Suomessa ja Uudessa-Seelannissa sekä kymmenen parhaan joukkoon Australiassa, Itävallassa, Latviassa, Ruotsissa, Saksassa, Slovakiassa, Tanskassa, Tšekissä ja Venäjällä. Lisäksi se on myynyt Italiassa kaksinkertaista ja Yhdysvalloissa kolminkertaista platinaa.
Villa Gregoriana

Villa Gregoriana on puisto Italiassa, Tivolin kaupungissa. Se sijaitsee kaupungin vanhalla keskuskukkulalla ja sen rakennutti paavi Gregorius XVI vuonna 1835. 
Vuonna 2006 Italia nimesi sen ehdokkaaksi Unescon maailmanperintökohteeksi.
Pyhän Agathan ritarikunta

Pyhän Agathan ritarikunta () on San Marinon toiseksi korkein ja arvostetuin ritarikunta, joka on perustettu 5. kesäkuuta 1923. Pieniä uudistuksia tehtiin vuonna 1925. Ritarikunta on nimetty San Marinon suojelijan Pyhän Agathan mukaan.
Ritarikunnan suurmestareita ovat San Marinon kapteenivaltionhoitajat.
Jäsenyyden perusteeksi katsotaan hyväntekeväisyys San Marinon hyväksi. Myös muut sellaiset ansiot voidaan palkita tällä ritarikunnalla, joita ei voida palkita San Marinon ritarikunnalla. Uusista jäsenistä päättää erillinen komitea, jonka puheenjohtajia ovat ritarikunnan suurmestarit.
Kunnianauha on tummanpunainen, jota reunustaa molemmin puolin keltainen ja valkoinen raita. Ritarikunnalla on nykyään viisi erillistä tasoa:
Ritarikunnan tasot päivitettiin viimeksi vuonna 1946.
Heathens

Heathens on yhdysvaltalaisen duon Twenty One Pilotsin musiikkikappale. Sen julkaisi Atlantic Records elokuvan Suicide Squad soundtrack-albumin johdantosinglenä 16. kesäkuuta 2016. Kappaleen on sanoittanut Tyler Joseph, joka myös tuotti sen Mike Elizondon kanssa. Kappaleen musiikkivideon ohjasi Andrew Donoho ja se julkaistiin Fueled by Ramenin YouTube-kanavalla 21. kesäkuuta 2016.
"Heathens" oli kaupallisesti kansainvälinen menestys, sen päästyä singlelistan kärkeen Slovakiassa ja Tšekissä sekä viiden parhaan joukkoon Australiassa, Irlannissa, Isossa-Britanniassa, Itävallassa, Kanadassa, Norjassa, Portugalissa, Ranskassa, Skotlannissa, Sveitsissä, Uudessa-Seelannissa ja Yhdysvalloissa. Lisäksi se on myynyt Australiassa, Britanniassa sekä Kanadassa kaksinkertaista, Italiassa kolminkertaista ja Yhdysvalloissa jopa seitsemänkertaista platinaa. Ranskassa puolestaan kappale myi timanttia.
Rantasalon koulu

Rantasalon koulu on eteläsavolaisessa Rantasalmen kunnassa toimiva suomenkielinen yhtenäiskoulu (luokka-asteet 0-9). Koulun rehtori on Antti Turkki.
Vuonna 2018 (2016) koulua kävi yhteensä 234 (268) peruskoululaista. Tämän lisäksi Rantasalon koulussa oli esikoululaisia. Lukuvuonna 2019-2020 oppilaita oli esikoululaistet mukaanluettuna yhteensä noin 260. 
Rantasalon kouluun siirrettiin kesällä 2015 kahden Rantasalmen kyläkoulun (Osikonmäen koulu ja Parkumäen koulu) toiminta. Näiden kanssa lopetettavaksi kaavailtu kaksiopettajainen Tuusmäen koulu oli toiminnassa vielä keväällä 2020, jolloin koronaepidemia lykkäsi kevääksi suunniteltuja kuulemisia alkukesään Tuusmäen koulun uudemmasta lopettamisaikeesta syksystä 2021 alkaen.
Audi 80 (B3)

Audi 80 B3 (Typ 89) on Audi 80:n kolmannen sukupolven malli, jota valmistettiin vuosina 1986–1991. Se korvasi edeltäneen B2-mallin ja seuraajaksi tuli B4, joka ei kuitenkaan ollut täysin uusi malli, vaan uudistettu versio B3:sta. 
Audi 80 B3 (1986–1991).
Kolmannen sukupolven Audi 80 esiteltiin syksyllä 1986, ainoana korimallinaan neliovinen sedan. Se oli muotoiltu huomattavasti edeltäjäänsä virtaviivaisemmin, ja korin ilmanvastuskerroin olikin alhainen 0,29. Ensimmäistä kertaa malli ei enää jakanut pohjalevyään Volkswagen Passatin kanssa, vaan vuonna 1988 esitelty Passat B3 perustui nimestään huolimatta eri pohjalevyrakenteelle, jossa moottori oli sijoitettu poikittain. 80:n kanssa pohjalevyn jakoivat Audi Coupé ja Cabriolet. 80-mallin rinnalla myytiin myös paremmin varusteltua ja suurempimoottorista Audi 90 -mallia.
Uutena turvaominaisuutena Audi 80:ssä esiteltiin "procon-ten". Se on mekaaninen järjestelmä, joka perustuu moottorin ja vaihdelaatikon kautta ohjauspylvääseen ja etuturvavöihin kiinnitettyihin vaijereihin. Etutörmäyksessä moottorin painuessa sisään vaijerit kiristyvät, jolloin ne kiristävät etuturvavyöt ja vetävät ohjauspyörän kuljettajasta poispäin. "Procon-ten" tuli hieman myöhemmin käyttöön myös muissa Audi-malleissa.
Rantasalmen lukio

Rantasalmen lukio on Rantasalmella toimiva lukio. Lukiota kävi yhteensä 72 opiskelijaa vuonna 2018. 
Rantasalmen lukiossa voi tavallisen yleislinjan vaihtoehtona opiskella musiikkiteatterilinjalla, studiotekniikan linjalla tai matkailupainotteisella linjalla. Lukion opetustarjonta, keskiarvorajaton sisäänpääsy ja tukitoimet houkuttelevat monia lukiolaisia myös paikkakunnan ulkopuolisista kunnista.
Shri

Shri (sanskritiksi श्री) on intialainen kunnioitusta ilmaiseva arvonimi. Sen vaihtoehtoisia kirjoitusmuotoja ovat mm. sri tai shree.
Arvonimi esiintyy mm. Sri Lankan nimessä. 
Redublikaation avulla voidaan ilmaista vielä enemmän arvostusta henkilö kohtaan. Yksi sri on melko yleinen intialaisten merkkihenkilöiden nimissä, mutta kaksinkertainen sri on harvinaisempi..
Shri voi viitata myös tiettyihin hindulaisiin jumaliin kuten Ganeshaan ja Lakshmiin.
John Horton Conway

John Horton Conway (26. joulukuuta 1937 – 11. huhtikuuta 2020) oli englantilainen matemaatikko. Hän kuoli huhtikuussa 2020 covid-19-tautiin. Suurelle yleisölle hän oli tunnetuin "Game of Life" -pelin keksijänä.
José Francisco de Isla

José Francisco de Isla (1703–1781) oli espanjalainen kirjailija. Hän sai huolellisen kasvatuksen ja astui 16-vuotiaana jesuiittojen veljeskuntaan. Aluksi käännettyään eräitä ranskalaisia teoksia hän osoittautui oivalliseksi satiirikoksi pikku kirjoitelmassaan "El dia grande de Navarra", jossa hän käsitteli Ferdinand VI:n komeita kruunausjuhlallisuuksia niin taitavalla ironialla, etteivät ironian kohteet aluksi huomanneet oikeaa tarkoitusta, vaan kiittivät tekijää.
Islan pääteos on satiiris-didaktinen romaani "Historia del famoso predicador Fray Gerundio de Campazas, alias Zotes" (1758, 1. osa), jonka hän julkaisi salanimellä Francisco Lobon de Salazar. Hän ruoskii siinä karrikoiden mutta samalla purevan sattuvasti aikansa saarnaajia ja saarnoja. Teos herätti tavatonta huomiota, mutta samalla niin katkeraa paheksumista papiston puolelta, että inkvisitio kielsi sen. Kun jesuiitat 1767 karkotettiin Espanjasta, lähti Isla Bolognaan, mistä käsin hän sai toimitetuksi painosta romaaninsa "Zotes" toisen osan (1770). Romaanista "Fray Gerundio", johon myöhemmin liittyi kolmas osa, tuli aikansa luetuimpia kirjoja, ja samoin kuin "Don Quijote", se muuttui sananparrelliseksi.
Tunnetuin Islan käännöksistä on Alain-René Lesagen romaanin "Gil Blas de Santillanan" espanjankielinen käännös. Kirjekokoelma "Cartas familiares" ilmestyi hänen kuoltuaan 1786–1789. Se tarjoaa espanjalaisen kirjatyylin esikuvan, ja saarnat "Sermones" osoittavat hänet vapautuneeksi niistä aikansa saarnatyylin nurinkurisuuksista, joita hän vitsoi kuuluisassa romaanissaan.
Lammassaari (Imatra)

Lammassaari on Imatralla sijaitseva saari. Saaren koko on 50 hehtaaria ja sen ympäri kulkee noin 3,1 kilometrin pituinen lenkkeilypolku. Siellä sijaitsee useita laavuja, nuotiopaikkoja, ulkohuussi ja kamiina. Lammassaari on saanut nimensä siitä, kun siellä pidettiin ennen vanhaan kesäisin lampaita.
Tomás de Iriarte

Tomás de Iriarte y Oropesa (1750 Teneriffa, Espanja – 1791) oli espanjalainen runoilija. Hän muutti 1764 Teneriffan saarelta Madridiin, jossa hän opiskeli kieliä, kirjallisuutta ja musiikkia. Hänen merkityksensä ja maineensa kirjailijana perustuu 1780–1782 ilmestyneisiin teoksiin "La musica" (didaktinen runoelma) ja "Fabulas literarias", jotka olivat ensimmäiset espanjankieliset klassiset faabelit. "Fabulas literarias" käsittelevät kirjallisia kysymyksiä moraaliselta kannalta eläinsadun muodossa. "Obras" ilmestyi 1787, täydellisempi laitos 1805.
Iriarten setä oli Juan de Iriarte.
Angelo Ingegneri

Angelo (Angiolo) Ingegneri (1550–1613) oli italialainen runoilija ja kirjailija, joka toimitti painoon Torquato Tasson runoelman "Gerusalemme liberata" (1581, "Vapautettu Jerusalem"). Ingegnerin omista teoksista ovat mainittavia muodostelma Ovidiuksen teoksesta "Remedia amoris", paimennäytelmä "La danza di Venere" (1589) ja tutkielma "Discorso della poesia rappresentativa e del modo di rappresentare le favole sceniche" (1598).
Steven Pruitt

Steven Pruitt on yhdysvaltalainen wikipedisti, joka on tehnyt yli 5 miljoonaa muokkausta englanninkieliseen Wikipediaan (tilanne elokuussa 2022). Time-lehti on nimennyt hänet yhdeksi internetin 25 vaikutusvaltaisimmasta ihmisestä. Pruitt työskentelee Yhdysvaltain tulli- ja rajavartiolaitoksen tutkijana. 
Pruittin käyttäjätunnus Wikipediassa on Ser Amantio di Nicolao, joka tulee hänen suosikkihahmoltaan Giacomo Puccinin oopperasta. Pruitt syntyi San Antoniossa, ja on vanhempiensa ainut lapsi.
Joona Lehtinen

Joona Lehtinen (s. 5. helmikuuta 1999) on suomalainen pesäpalloilija. Lehtinen pelaa Ykköspesistä Jyväskylän Kirissä. Hän on pelannut Superpesistä myös kasvattajaseurassaan Kankaanpään Mailassa. Lehtinen on saavuttanut urallaan B-poikien SM-hopean ja pelannut B-poikien Itä-Länsi-ottelussa. Hän pelaa ulkokentällä lukkarina. Lehtinen on pelannut urallaan ennen kauden 2020 alkua 59 Superpesiksen runkosarjaottelua. Näissä hän on lyönyt neljä tavallista juoksua, tuonut neljä juoksua ja kerännyt 87 kärkilyöntiä.
Dan Gilroy

Daniel Christopher "Dan" Gilroy (s. 24. kesäkuuta 1959 Santa Monica, Kalifornia) on yhdysvaltalainen elokuvaohjaaja ja -käsikirjoittaja. Gilroy tunnetaan parhaiten ohjaus- ja käsikirjoitustyöstään elokuvassa "Nightcrawler" (2014), josta hän sai parhaan alkuperäiskäsikirjoituksen Oscar-ehdokkuuden vuoden 2015 gaalassa. Hänen käsikirjoitustöitään ovat myös "Freejack" (1992), "Rahantekijä" (2005), "The Fall" (2006), "Medusan perintö" (2012) ja "" (2017).
Gilroyn isä on näytelmäkirjailija Frank D. Gilroy (1925–2015), sekä hänen veljensä, Tony Gilroy, on myös ohjaaja ja käsikirjoittaja, jonka kanssa Gilroy on kirjoittanut "Medusan perinnön".
Gilroy meni naimisiin näyttelijä Rene Russon kanssa vuonna 1992. Heillä on tytär nimeltä Rose.
Jukka Moisio

Jukka Matias Moisio (s. 1961) on suomalainen yritysjohtaja. Hän toimi Nokian Renkaiden toimitusjohtajana vuosina 2020–2025. Vuodesta 2020 Moisio on toiminut Pauligin hallituksen puheenjohtajana. Tämän lisäksi Moisio on toiminut muun muassa Neleksen hallituksen puheenjohtajana vuosina 2020–2021..
Moisio työskenteli Huhtamäen toimitusjohtajana huhtikuusta 2008 huhtikuuhun 2019. Vuonna 2008 Moisio erosi Ahlstromin toimitusjohtajan tehtävästä. 
Moisio on toiminut lastinkäsittely-yhtiö Hiabin hallituksen puheenjohtajana vuodesta 2025.
Ludwig Wilhelmy

Ludwig Ferdinand Wilhelmy (25. joulukuuta 1812 Stargard, Preussi (nykyään Puolaa) – 18. helmikuuta 1864 Berliini) oli saksalainen kemisti, joka julkaisi ensimmäisenä kemiallisen kinetiikan alaan kuuluvan kvantitatiivisen tutkimuksen. Hänen ansiokseen on luettu kemiallisen kinetiikan eli reaktiokinetiikan syntyminen.
Tieteellinen työ.
Wilhelmy opiskeli farmasiaa ja työskenteli omistamassaan apteekissa, jonka hän möi ennen kuin aloitti fysiikan ja kemian opiskelun Justus von Liebig -yliopistossa (Gießen) ja Heidelbergin yliopistossa. Hän opiskeli myös termodynaamikko Henri Victor Regnaultin kanssa Pariisissa (Collège de France) ja liittyi myöhemmin fysiikan yhteisöön, johon kuuluivat matemaatikko Paul du Bois-Reymond, termodynaamikko Rudolf Julius Emanuel Clausius, fyysikko Hermann Ludwig Ferdinand von Helmholtz ja sähköinsinööri Werner von Siemens. Wilhelmy väitteli Heidelbergissä tohtoriksi v. 1846 koheesiolämmön mittauksesta. Hän työskenteli ja opetti vuodet 1849–1854 dosenttina () Heidelbergissä ennen kuin muutti Berliiniin vetäytyäkseen tieteen parista. 
Tieteellisen uransa aikana Wilhelmy työskenteli useiden fysikaalisten ja kemiallisten 
kysymysten parissa, kuten kapillaari-ilmiö, laajenemiskerroin ja termodynamiikan ensimmäinen laki. Wilhelmy muistetaan tiedeyhteisössä erityisesti hänen uraauurtavasta tutkimuksestaan kemiallisen kinetiikan parissa: Wilhelmy tutki sakkaroosiliuoksen, joka sisälsi yhtäsuuret määrät fruktoosia ja glukoosia, happokatalysoitua tasopolaroidun valon kiertymistä polarimetrillä. Hän siis tutki sakkaroosin inversionopeutta ja selitti reaktion kinetiikan differentiaaliyhtälöllä, jonka hän integroi (seuraavassa käyttäen Wilhelmyn terminologiaa):
formula_1
formula_2
formula_3
Yhtälöissä formula_4 kuvaa sakkaroosin vähenemistä aikajaksolla formula_5 ja siis formula_6 on sakkaroosin konsentraatio, formula_7 on vakiona oleva happokonsentraatio, ja formula_8 on nopeusvakio (so. inversiokerroin). Wilhelmyn käyttämä formula_9 tarkoittaa luonnonlogaritmia.
Reaktion alussa formula_10 ja formula_11, täten
formula_12
formula_13
Viimeinen yhtälö on lähes identtinen alkeisreaktion 1. kertaluvun nopeuslain kanssa.
Wilhelmy havaitsi, että reaktionopeus riippuu sakkaroosin ja katalysoivan hapon konsentraatioista. Wilhelmy käytti tutkimuksessaan lisäksi empiiristä yhtälöä, jonka avulla hän kytki nopeusvakion lämpötilariippuvuuteen, jolla hän oletti olevan eksponentiaalinen käyttäytyminen. Wilhelmyn tieteellisen tutkimuksen arvo tunnustettiin vasta 34 vuoden päästä, jolloin Friedrich Ostwald mainitsi siitä.
Wilhelmyn mukaan on nimetty ohut metallilevy (Wilhelmy plate), jota käytetään mitattaessa pintajännitystä ilma/neste- ja neste/neste-rajapinnoilla tensiometrillä.
Sonkajärven lukio

Sonkajärven lukio on Pohjois-Savon maakunnan Sonkajärven kirkonkylän koulukeskuksessa toimiva lukio. Siellä opiskeli yhteensä 63 lukiolaista vuonna 2018.
Naamiofulvetta

Naamiofulvetta ("Fulvetta vinipectus") eli aiemmalta nimeltään naamiotiaistimali on kerttuihin kuuluva lintulaji. Lajia tavataan Etelä- ja Itä-Aasiasta.
Koko ja ulkonäkö.
Naamiofulvetta on pienikokoinen lintu ja voi kasvaa 11–13 cm pitkäksi. Sukupuolet muistuttavat toisiaan ulkonäöltään. Naamiofulvetan päälaki on punaruskea, silmäkulmajuova on valkoinen ja silmien ympärillä on musta naamio. Linnun kurkku on alalajista riippuen valkoinen tai valkoinen ruskein viiruin. Lajin vatsa on harmahtavan valkoinen. Naamiofulvetan selkä on ruskehtavan harmaa ja siivet ovat alalajista riippuen ruskeat tai harmaat.
Levinneisyys ja elinympäristö.
Naamiofulvettaa tavataan Himalajalta Intiasta Bhutaniin, paikoitellen Myanmarista ja Vietnamista ja Kiinan eteläosista. Lajin elinympäristöä ovat vuoristojen bambu- ja havumetsät sekä tiheköt ja pensaikot. Useimmiten sitä tavataan 1 800–4 200 metrin korkeudelta. Talvisin naamiofulvetta elää matalammalla kuin lisääntymisaikana. Lintu syö hyönteisiä ja liikkuu usein sekaparvissa.
Janina (täsmennyssivu)

Janina tarkoittaa seuraavia asioita:
Borneonbarili

Borneonbarili ("Barilius borneensis") on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 3,8 senttimetrin mittaiseksi. Lajia tavataan ainoastaan Indonesiasta.
Salmostoma

Salmostoma on seeprakalojen heimoon (Danionidae) kuuluva särkikalasuku, jonka levinneisyysalue on Aasiassa. Siihen luetaan seuraavat 13 lajia:
Aasiankarpit

Aasiankarpit (Xenocyprididae) on karppikalojen (Cypriniformes) lahkoon kuuluva kalaheimo, jonka lajeja tavataan alkuperäisenä yksinomaan Aasiasta.
Heimoon kuuluu 45 sukua ja 160 lajia. Näiden joukossa on maailman runsaimmin kasvatettuja makean veden kaloja kuten ruohokarppi, hopeapaksuotsa ja marmoripaksuotsa.
Suvut.
Heimoon kuuluu seuraavat 45 sukua:
March for Life

March for Life on Washington DC:ssä järjestettävä jokavuotinen abortinvastainen mielenosoitus. Tapahtuman päivämäärä on 22. tammikuuta, joka on abortin Yhdysvalloissa laillistaneen "Roe vastaan Wade"-päätöksen vuosipäivä. Siihen osallistui 650 000 mielenosoittajaa vuonna 2013.
Lehtikampela

Lehtikampela ("Scophthalmus aquosus") on piikkikampeloiden (Scophthalmidae) heimoon kuuluva merivesissä elävä kalalaji. Sen kuvasi tieteelle Samuel Latham Mitchill vuonna 1815.
Koko ja ulkonäkö.
Lehtikampela kasvaa tavallisesti noin 30–40 senttimetrin mittaiseksi. Suurimmillaan se voi olla 45,7 senttimetrin pituinen. Väriltään lehtikampela on vaalean- tai tummanruskea.
Levinneisyys ja elinympäristö.
Lehtikampelaa tavataan luonnonvaraisena lähes kaikkialta Yhdysvaltojen ja Kanadan rannikoilta. Yleisimmillään se on Länsi-Atlantilla. Laji elää noin 45–73 metrin syvyydessä. Lehtikampela saavuttaa sukukypsyyden keskimäärin 21,9 senttimetrin mittaisena. Se voi elää korkeintaan 7 vuotta.
Metatron

 
Metatron on tärkeä arkkienkeli juutalaisessa mytologiassa. Metatron ei esiinny hepreankielisessä Raamatussa, mutta hänen nimensä mainitaan muutamissa Talmudin kohdissa. Suurin osa Metatroniin liittyvistä legendoista on peräisin kabbalistisista teksteistä, kuten Kolmannessa Henokin kirjassa. Niissä hänet kuvataan joko Läsnäolon enkeliksi tai prinssiksi, arkkienkeli Mikaeliksi tai taivaaseen nousseeksi Henokiksi. Yleensä Metatron esitetään taivaallisten salaisuuksien vartijana sekä taivaallisena kirjurina, joka merkitsee muistiin ihmisten synnit ja ansiot. Metatron vastaanottaa ihmisiltä rukouksia ja punoo ne Jumalan päähän asetettaviksi kruunuiksi. Hän toimii myös Jumalan tahdon välittäjänä ihmisille, jumalan äänenä tai “vähäisempänä Jahvena” ja ihmisen arkkityypinä. Metatron mainitaan myös enkelinä ”jonka nimi on sama kuin hänen isäntänsä". Tämä viittaa heprealaiseen numerologiaan. Kun konsonantit, jotka muodostavat nimet Metatron ja Shaddai (Kaikkivaltias), lasketaan ennalta määrättyjen numeeristen arvojensa mukaan, on kummankin nimen lukuarvo yhteensä 314.
Scophthalmus

Scophthalmus on piikkikampeloiden (Scophthalmidae) heimoon kuuluva kalasuku. Siihen kuuluu neljä lajia.
Barilius nelsoni

Barilius nelsoni on seeprakalojen (Danionidae) heimoon kuuluva makean veden kalalaji. Se kasvaa yleensä korkeintaan 6,2 senttimetrin mittaiseksi. Lajia tavataan ainoastaan Intiasta.
Yhdystie 9322

Yhdystie 9322 on yhdystie joka kulkee Ylitornion Aavasaksalla. Tien pituus on 2 kilometriä.
Tien osoitenimenä on "Aavasaksanvaarantie" koko matkan.
Yhdystie 9323

Yhdystie 9323 on yhdystie joka kulkee Ylitornion Aavasaksalla sijaitsevasta seututien 930 risteyksestä Aavasaksan rautatieasemalle. Tien pituus on 700 metriä. Tie on koko matkan profiililtaan päällystämätöntä ja viivasuoraa soratietä. Ainoa sen kanssa risteävä tie on Aavasaksan vaaralta laskeutuva Vanha Vaarantie ja sen varrella ei sijaitse lainkaan palveluja. Tien osoitenimenä on "Asemakuja" koko matkan.
Mustatäpläbarili

Mustatäpläbarili ("Opsarius tileo") on seeprakalojen heimoon (Danionidae) kuuluva eteläaasialainen makean veden kala. Sitä tavataan luonnonvaraisena Ganges- ja Brahmaputrajokien valuma-alueilla Bangladeshissa, Intiassa ja Nepalissa.
Mustatäpläbarili on enintään 30,5 senttimetrin mittainen. Sen kuono on terävä. Kyljillä on kolmesta neljään riviä sinertäviä laikkuja, jotka ovat ylimmällä rivillä huomattavasti muita näkyvämpiä. Kylkiviivalla on 70–75 suomua. Rinta- ja vatsaevät sekä peräevä ovat keltaisia. Selkä- ja pyrstöevä ovat pääasiassa harmahtavia.
Lil Peepin diskografia

Tämä on rap-artisti Lil Peepin diskografia.
Mustanmerenkampela

Mustanmerenkampela ("Scophthalmus maeoticus") on piikkikampeloiden (Scophthalmidae) heimoon kuuluva merivesissä elävä kalalaji. Lajia pidetään usein piikkikampelan ("Scophthalmus maximus") alalajina.
Mustanmerenkampela kasvaa tavallisesti noin 30–40 senttimetrin mittaiseksi. Suurimmillaan se voi olla 45 senttimetrin pituinen. Mustanmerenkampelan selkä on tummanruskea ja vatsa vaalea. Lajia tavataan Mustaltamereltä. Se elää 10–150 metrin syvyydessä.